CELEX: 62015CA0339
Language: et
Date: 2017-05-04 00:00:00
Title: Kohtuasi C-339/15: Euroopa Kohtu (kolmas koda) 4. mai 2017. aasta otsus (Nederlandstalige rechtbank van eerste aanleeg Brusseli eelotsusetaotlus – Belgia) – kriminaalasi Luc Vanderborght süüdistuses (Eelotsusetaotlus — ELTL artikkel 56 — Teenuste osutamise vabadus — Suuhooldus- ja hambaraviteenused — Liikmesriigi õigusnormid, mis keelavad täielikult suuhooldus- ja hambaraviteenuste reklaami — Piiriülese elemendi olemasolu — Rahvatervise kaitse — Proportsionaalsus — Direktiiv 2000/31/EÜ — Infoühiskonna teenus — Reklaam veebisaidi vahendusel — Reguleeritud kutseala esindaja — Kutse-eeskirjad — Direktiiv 2005/29/EÜ — Ebaausad kaubandustavad — Liikmesriigi õigusnormid tervishoiu kohta — Liikmesriigi õigusnormid reguleeritud kutsealade kohta)

3.7.2017   
            
            
               ET
            
            
               Euroopa Liidu Teataja
            
            
               C 213/8
            
         Euroopa Kohtu (kolmas koda) 4. mai 2017. aasta otsus (Nederlandstalige rechtbank van eerste aanleeg Brusseli eelotsusetaotlus – Belgia) – kriminaalasi Luc Vanderborght süüdistuses
   (Kohtuasi C-339/15) (1)
   
   ((Eelotsusetaotlus - ELTL artikkel 56 - Teenuste osutamise vabadus - Suuhooldus- ja hambaraviteenused - Liikmesriigi õigusnormid, mis keelavad täielikult suuhooldus- ja hambaraviteenuste reklaami - Piiriülese elemendi olemasolu - Rahvatervise kaitse - Proportsionaalsus - Direktiiv 2000/31/EÜ - Infoühiskonna teenus - Reklaam veebisaidi vahendusel - Reguleeritud kutseala esindaja - Kutse-eeskirjad - Direktiiv 2005/29/EÜ - Ebaausad kaubandustavad - Liikmesriigi õigusnormid tervishoiu kohta - Liikmesriigi õigusnormid reguleeritud kutsealade kohta))
   (2017/C 213/07)
   Kohtumenetluse keel: hollandi
   
      Eelotsusetaotluse esitanud kohus
   
   Nederlandstalige rechtbank van eerste aanleeg Brussel
   
      Põhikohtuasja menetluse pool
   
   Luc Vanderborght
   
      Resolutsioon
   
   
               1.
            
            
               Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ ja Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv), tuleb tõlgendada nii, et sellega ei ole vastuolus niisugused liikmesriigi õigusnormid, nagu on kõne all põhikohtuasjas, mis kaitsevad rahvatervist ja hambaarstiameti väärikust, esiteks keelates üldiselt ja täielikult suuhooldus- ja hambaraviteenuste reklaami mis tahes vormis, ja teiseks kehtestades tagasihoidlikkuse nõuded, millele peab vastama hambaravikabineti silt.
            
         
               2.
            
            
               Euroopa Parlamendi ja nõukogu 8. juuni 2000. aasta direktiivi 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (direktiiv elektroonilise kaubanduse kohta) tuleb tõlgendada nii, et sellega on vastuolus niisugused liikmesriigi õigusnormid, nagu on kõne all põhikohtuasjas, mis keelavad üldiselt ja täielikult suuhooldus- ja hambaraviteenuste reklaami mis tahes vormis, osas, milles need õigusnormid keelavad mis tahes vormis elektroonilisel teel edastatavad kommertsteadaanded, mis hõlmab ka hambaarsti loodud veebisaiti.
            
         
               3.
            
            
               ELTL artiklit 56 tuleb tõlgendada nii, et sellega on vastuolus niisugused liikmesriigi õigusnormid, nagu on kõne all põhikohtuasjas, mis keelavad üldiselt ja täielikult ära suuhooldus- ja hambaraviteenuste reklaami mis tahes vormis.
            
         
      (1)  ELT C 311, 21.9.2015.